Wilhelm Stuckart

Wilhelm Stuckart (født 16. november  1902 i Wiesbaden, død 15. november  1953) var en tysk jurist, embetsmann, nazist og SS-general. Han var minister i Flensburg-regjeringen, og før det statssekretær.

Liv og virke
Stuckart ble med i det tyske nasjonalsosialistiske partiet NSDAP i 1922. Han deltok sannsynligvis i det mislykkede ølkjellerkuppet i 1923. Han studerte deretter juss og ble dr. jur. i 1928, dommer i underretten i 1930, og advokat i 1932. Han inntrådte i SS i 1936 og oppnådde tjenestegraden Obergruppenführer i 1944.

Fra juni 1933 var Stuckart statssekretær i det prøyssiske vitenskapsministeriet, i 1934 statssekretær i ministeriet for vitenskap, ut- og folkedannelse, i 1935 statssekretær i riksinnriksministeriet og ansvarlig for den juridiske utformingen av Nürnberglovene. Stuckart representerte innenriksminister Wilhelm Frick ved Wannseekonferansen i januar 1942, der den tyske ledelsen diskuterte «den endelige løsningen på jødespørsmålet». 

Han ble utnevnt til innenriksminister i regjeringen Dönitz i mai 1945.

Han ble dømt til fire års fengsel i ministerieprosessen. Etter løslatelsen ble han fra 1951 leder i Gesamtdeutscher Block/Bund der Heimatvertriebenen und Entrechteten i Niedersachsen og medlem av Sozialistische Reichspartei.

Han døde i en bilulykke i 1953.

Referanser 

Personer fra Wiesbaden
Tyske nazister
SS-offiserer
SA-personell
Tyske advokater
Tyske dommere
Tyske innenriksministre
Tyske statssekretærer
Tyskere fra andre verdenskrig
Personer tilknyttet det tredje rike
Personer som deltok på Wannsee-konferansen
Medvirkende til Holocaust
Medlemmer av frikorps
Medlemmer av NSDAP (innmeldt før 1925)
Tiltalte i Nürnbergprosessene
Tyskere dømt for forbrytelser begått under andre verdenskrig
Omkomne i trafikkulykker